Hobro sikrede sig sejr på hjemmebane torsdag.

I Hobro var AB på besøg, og 1. divisions absolutte bundhold måtte rejse hjem til det sjællandske med nok et nederlag i bagagen. Hobro skulle ellers bruge lang tid til at bryde AB ned, skriver bold.dk. Hobro dominerede dog markant, men før først efter 68 minutter lykkedes det indskiftede Anders Holvad at sparke nordjyderne på 1-0 efter en lidt tilfældig bold, som han smækkede ind bag Jannich Storch. Kort efter blev Rasmus Hansen sendt ud med et direkte rødt kort, da han ifølge Hobros Twitter-profil skulle have sparket ud efter en modspiller. Dybt inde i overtiden scorede brandvarme Pål Kirkevold for Hobro, og han sikrede dermed nordjyderne en 2-0-føring, som betyder, at Hobro udbygger føringen i toppen af tabellen, hvor de nu har seks point ned til Skive, oplyser bold.dk.